Der skal være et rimeligt forhold og en balance mellem antallet af ansatte uden løntilskud og antallet af ansatte med løntilskud. (Ansatte i fleksjob tæller ikke med ved denne vurdering). Reglerne er lovbestemt.
Antallet beregnes således:
Arbejdspladser med 0-50 ansatte: Højst 1 med løntilskud for hver 5 ordinært ansatte.
Arbejdspladser med over 50 ansatte: Højst 1 med løntilskud for hver 10 ordinært ansatte.
Uanset hvor mange eller få timer den ansatte arbejder, indgår man i antallet af ordinært ansatte. Her tæller ansatte i fleksjob med som ordinært ansatte.
Tillidsrepræsentanten/medarbejderrepræsentanten skal altid skriftligt tilkendegive, om forholdstalskravet er opfyldt. Arbejdsgiveren skal fremlægge de nødvendige oplysninger til brug for vurderingen.